DW28 เผย นักลงทุนเก็บ Call DW หุ้น SAMART หลังหุ้นร่วงแรง
หุ้นไทยปรับตัวขึ้นตามตลาดต่างประเทศ ส่งผลให้ Call DW ส่วนใหญ่ปรับตัวขึ้นตามหุ้นอ้างอิง และ SET50 DW กลับมาซื้อขายกว่า 51.8% ของมูลค่าการซื้อขาย DW ทั้งหมด ตามมาด้วย DW บนหุ้นพลังงาน หลังจากที่ราคาน้ำมันดิบสหรัฐปรับตัวขึ้นเกือบ 4% วานนี้ นำโดย DW หุ้น PTT และ PTTEP
5 พ.ย. 2558

แมคควอรี DW28 เผย หุ้นไทยปรับตัวขึ้นตามตลาดต่างประเทศ ส่งผลให้ Call DW ส่วนใหญ่ปรับตัวขึ้นตามหุ้นอ้างอิง และ SET50 DW กลับมาซื้อขายกว่า 51.8% ของมูลค่าการซื้อขาย DW ทั้งหมด ตามมาด้วย DW บนหุ้นพลังงาน หลังจากที่ราคาน้ำมันดิบสหรัฐปรับตัวขึ้นเกือบ 4% วานนี้ นำโดย DW หุ้น PTT และ PTTEP
โดยสำหรับ DW28 ที่ได้รับความสนใจจากนักลงทุนได้แก่ PTT28C1602A +15.7%PTTE28C1602A +7.8% เทียบกับหุ้นอ้างอิงที่ปรับตัวขึ้น +4.2% และ +2.0% ตามลำดับ ส่วนทางด้าน SET50 DW28 ที่ได้รับความสนใจจากนักลงทุนได้แก่ S5028C1512A S5028P1511A และ S5028P1512B โดยส่วนใหญ่นักลงทุนยังคงเลือกลงทุนในรุ่นที่เคลื่อนไหวตอบสนองต่อการเปลี่ยนแปลงของดัชนีหลักทรัพย์อ้างอิงได้รวดเร็ว
นอกจากนี้ DW บนหุ้นขนาดกลางและเล็กบางรุ่นมีการปรับตัวขึ้นโดดเด่นตามหุ้นอ้างอิง ตัวอย่างเช่น MINT28C1602A +15.4% เทียบกับหุ้นอ้างอิงที่ปรับตัวขึ้น +4.8% CPN28C1512A +11.4% เทียบกับหุ้นอ้างอิงที่ปรับตัวขึ้น +2.2% และ UV28C1512A +10.0% เทียบกับหุ้นอ้างอิงที่ปรับตัวขึ้น +1.4%  เป็นต้น ขณะที่แรงขายหุ้นไอซีที กดดัน Call DW บนหุ้นไอซีทีปรับตัวลงมา เช่น SAMA28C1601A -15.6% เทียบกับหุ้นอ้างอิงที่ปรับตัวลง -1.5%
ส่วนทางด้านแรงซื้อขายสุทธิใน DW28 วานนี้ นักลงทุนซื้อสุทธิ SAMA28C1601A หนาแน่นกว่า 7 ล้านหน่วย ตามมาด้วย DW หุ้นพลังงานเช่น PTT28P1602A หลังการปรับตัวขึ้นแรงในวันก่อนหน้า นอกจากนี้ ยังมีแรงซื้อสุทธิใน PS28C1603A และ GLOB28C1604A ส่วนทางด้านแรงขายสุทธิ จากการปรับตัวขึ้นของดัชนีหลักทรัพย์ ส่งผลให้นักลงทุนขาย Put DW ที่อายุคงเหลือสั้นออกมา เช่น S5028P1511A นอกจากนี้ ยังมีแรงขายสุทธิใน Call DW ที่ปรับตัวขึ้นแรง เช่น KTB28C1512A PTTE28C1512A และ PTTG28C1602A ตามลำดับ   
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 41,684.21 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,924.58 ล้านบาท
คิดเป็น 4.6%